Maastrichti leppe jõustumisega on alanud vaidlused riikide ühenduse nime ümber. Kuna Maastrichtis allakirjutatud lepe on sõna-sõnalt "Lepe Euroopa Liidust", siis kasutatakse 'Euroopa Ühenduse' asemel üha rohkem mõistet 'Euroopa Liit'. Kuna tegu pole päris sünonüümidega, tuleks osata neid õigesti kasutada. Euroopa  Liit (EL) on uus moodustis, mis toetub kolmele talale, milleks on  - Euroopa Ühendus,  - ühine välis- ja julgeolekupoliitika ning  - ühine õigus- ja sisepoliitika.